Source: http://docplayer.fi/41913460-Pyhajarven-kaupunginvaltuuston-paatos-koskien-erityistilintarkastusta-ppky-selanteessa-tilikausilta-2014-ja-2015.html
Timestamp: 2019-01-16 21:47:55+00:00
Document Index: 9733398

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Pyhäjärven kaupunginvaltuuston päätös koskien erityistilintarkastusta Ppky Selänteessä tilikausilta 2014 ja PDF
Download "Pyhäjärven kaupunginvaltuuston päätös koskien erityistilintarkastusta Ppky Selänteessä tilikausilta 2014 ja 2015"
1 Kuntayhtymähallitus Kuntayhtymähallitus Pyhäjärven kaupunginvaltuuston päätös koskien erityistilintarkastusta Ppky Selänteessä tilikausilta 2014 ja / /2016 KYHALL 136 Pyhäjärven kaupunginvaltuusto on kokouksessaan päättänyt yksimielisesti esittää Ppky Selänteen kuntayhtymähallitukselle vaatimuksen erityistilintarkastuksesta tilikaudelta 2014 ja Erityistilintarkastus tulee kohdentaa liitteenä olevan valtuutettujen kirjeen tilintarkastuksen piiriin kuuluevien asioiden lisäksi Pyhäjärven kaupungin kuntayhtymälle erikseen toimitettavan tarkennetun tehtävänannon mukaan. Pyhäjärven kaupunginhallituksen päätös ja pykälän liite nro 1 ovat esityslistan liitteinä. Pyhäjärven kaupunginhallituksen erityistilintarkastuskohteita erittelevässä liitteessä todetaan, että erityistilintarkastuksessa selvitettäväksi esitetään, toimitetaanko kustannusten jakaminen kunnittain perussopimuksen 15 :n mukaisesti ja millä tarkkuudella. Lisäksi esitetään selvitettäväksi seuraavat asiat: ovatko asukasluvun suhteessa jaettavat palkat oikeudenmukaisia niiden esimiesten osalta ja tehtävissä, joissa työntekijät ovat ammattinsa osaavia ja varsin itsenäisesti palveluja tuottamaan kykeneviä ilman esimiesvalvontaa tai paikan päällä tarvittavaa päivittäistä tai edes viikottaista opastusta? Mitä tarkoittaa 18 lähiesimiehen osallistuminen kenttätyöhön palkkojen kohdistamisen kannalta eri kuntiin? Miten on jaettu kuntien yhteisten vakanssien palkkakulut vuosina 2013, 2014 ja 2015 ja kuinka monta niitä todellisuudessa on? Ovatko kuntien kesken jaettavat henkilöstön palkkakulut laskettavissa läpinäkyvin ja tarkistettavissa olevin laskentaperustein? Mitä tarkoittaa kuntayhtymän tomintakertomuksessa maininta, jonka mukaan rahapalkkamenot paikkakunnittain noudattelevat henkilökunnan ja asukkaiden lukumäärää? Millä laskentakaavalla on saatu Haapajärven alueella olevat henkilöstömenot 13,9 milj.euroa ja Pyhäjärven alueella olevat henkilöstömenot 11,9 milj. euroa? Lisäksi erityistilintarkastuskohteita erittelevässä liitteessä pyydetään erityistilintarkastusta tilinpäätöstietojen esittämistapaan, tilinpäätöksen ja muun raportoinnin yhtäpitävyyteen. Erityistilintarkastuksen kohteeksi on nostettu myös Pyhäjärven sairaalan kiinteiden sairaalalaitteiden hankintojen yhteydessä havaitut Pyhäjärven kaupungin hankkimien laitteiden maksamiset kuntayhtymän toimesta. Erityistilintarkastusta pyydetään myös kuntayhtymän ympäristölautakunnan toimivaltaan kuuluvasta asiasta, johon liittyen Pyhäjärven kaupunki on antanut päätöksen sekä kuntayhtymän vuosisopimusta ja talousarviota 2016 koskevan yhtymähallituksen päätöksen noudattamatta jättäminen ja
2 taannehtivien päätösten ja toimenpiteiden kiellon rikkominen kuntayhtymähallituksen itsensä toimesta päätöksillä :ät 99,100 ja 101. Pyhäjärven kaupunginvaltuuston päätöksen juridisesta tarkoituksenmukaisuudesta voidaan todeta seuraavaa: Erityistilintarkastuksen perusteista kunnissa ja kuntayhtymissä ei ole erityisiä määräyksiä johtuen kuntalain mukaisesta tarkastuslautakuntajärjestelmästä. Erityistilintarkastusta on muutoinkin käytetty vain tilanteissa, joissa on perusteltu epäily, että organisaatiossa ei ole noudatettu voimassa olevaa lainsäädäntöä ja hyväksyttyjä päätöksiä tai että organisaatiossa on syyllistytty väärinkäytöksiin. Kuntayhtymä on itsenäinen oikeushenkilö, joka päättää itse mahdollisen erityistilintarkastuksen suorittamisesta. Uuden kuntalain 121 :n mukaan tarkastuslautakunnan on valmisteltava valtuuston päätettävät hallinnon ja talouden tarkastusta koskevat asiat sekä arvioitava, ovatko valtuuston asettamat toiminnalliset ja taloudelliset tavoitteet toteutuneet sekä onko toiminta järjestetty tuloksellisella ja tarkoituksenmukaisella tavalla. Lisäksi tarkastuslautakunta laatii arviointisuunnitelman ja antaa valtuustoille kultakin vuodelta arviointikertomuksen, jossa esitetään arvioinnin tulokset. Arviointikertomus käsitellään valtuustoissa tilinpäätöksen yhteydessä. Tarvittaessa tarkastuslautakunta voi antaa muitakin tarpeellisina pitämiään selvityksiä arvioinnin tuloksista. Kuntayhtymän tarkastuslautakunta on kuntalain edellyttämällä tavalla valmistellut hallinnon ja talouden tarkastusta koskevat asiat sekä arvioinut, ovatko valtuustojen asettamat toiminnalliset ja taloudelliset tavoitteet toteutuneet kuntayhtymässä. Vuosien 2014 ja 2015 tilinpäätöksistä kuntayhtymän tilintarkastaja KPMG Julkishallinnon Palvelut Oy on tilintarkastuskertomuksissaan todennut: "Olemme tarkastaneet Peruspalvelukuntayhtymä Selänteen hallinnon, kirjanpidon ja tilinpäätöksen tilikaudelta / Tilinpäätös sisältää taseen, tuloslaskelman, rahoituslaskelman ja niiden liitetiedot sekä talousarvion toteutumisvertailun ja toimintakertomuksen. Kuntayhtymän hallitus ja muut tilivelvolliset ovat vastuussa sen hallinnosta ja taloudenhoidosta tilikaudella. Kuntayhtymän hallitus ja johtaja vastaavat tilinpäätöksen laatimisesta ja siitä, että tilinpäätös antaa oikeat ja riittävät tiedot kuntayhtymän toiminnan tuloksesta ja taloudellisesta asemasta tilinpäätöksen laatimista koskevien säännösten ja määräysten mukaisesti. Hallitus ja johtaja ovat toimintakertomuksessaan tehneet selkoa kuntayhtymän sisäisen valvonnan ja riskienhallinnan järjestämisestä. Olemme tarkastaneet tilikauden hallinnon, kirjanpidon ja tilinpäätöksen hyvän tilintarkastustavan mukaisesti olennaisten virheiden ja puutteiden
3 havaitsemiseksi ja raportoimiseksi tarkastuksen tuloksina. Hallinnon tarkastuksessa olemme selvittäneet toimielinten jäsenten ja tehtäväalueiden johtavien viranhaltijoiden toiminnan lainmukaisuutta. Sisäisen valvonnan ja riskienhallinnan järjestämisen asianmukaisuutta olemme tarkastaneet ottaen huomioon toimintakertomuksessa siitä esitetyn selonteon. Lisäksi olemme tarkastaneet valtionosuuksien perusteista ja käytöstä annettujen tietojen oikeellisuutta. Olemme tehneet tarkastuksen riittävän varmuuden saamiseksi siitä, onko hallintoa hoidettu lain ja jäsenkuntien valtuustojen päätösten mukaisesti. Kirjanpitoa sekä tilinpäätöksen laatimisperiaatteita, sisältöä ja esittämistapaa olemme tarkastaneet riittävässä laajuudessa sen toteamiseksi, ettei tilinpäätös sisällä olennaisia virheitä eikä puutteita. Tarkastuksen tulokset Kuntayhtymän hallintoa on hoidettu lain ja jäsenkuntien valtuustojen päätösten mukaisesti. Kuntayhtymän sisäinen valvonta ja riskienhallinta on järjestetty asianmukaisesti. Valtionosuuksien perusteista annetut tiedot ovat oikeita. Kuntayhtymän tilinpäätös on laadittu tilinpäätöksen laatimista koskevien säännösten ja määräysten mukaisesti. Tilinpäätös antaa oikeat ja riittävät tiedot tilikauden toiminnasta, taloudesta, taloudellisesta kehityksestä ja taloudellisista vastuista. Lausunnot tilinpäätöksen hyväksymisestä ja vastuuvapauden myöntämisestä Esitämme tilinpäätöksen hyväksymistä. Esitämme vastuuvapauden myöntämistä kuntayhtymän toimielinten jäsenille ja tilivelvollisille viranhaltijoille tilikaudelta." Kuntayhtymän jäsenkuntien valtuustot ovat kokouksissaan vuosina hyväksyneet tarkastuslautakunnan esitysten mukaisesti vuosien 2014 ja 2015 tilinpäätökset sekä myöntäneet kuntayhtymän hallintoa ja taloutta hoitaneille toimielinten jäsenille ja tehtäväalueiden johtaville viranhaltijoille vastuuvapauden tilikausilta 2014 ja Voidaan myös lisäksi todeta, että aikaisempienkaan tilikausien osalta ei ole tarkastuslautakunnalla tai tilintarkastajalla ollut huomauttamista Peruspalvelukuntayhtymä Selänteen hallinnosta ja taloudenhoidosta. Ehdotus: Päätös: Kuntayhtymän johtaja: Kuntayhtymähallitus merkitsee tietoonsa saatetuksi Pyhäjärven kaupunginvaltuuston päätöksen ja Pyhäjärven kaupunginhallituksen päätöksen sekä toteaa, että Pyhäjärven kaupungille annetaan kuntayhtymän virkamiestyönä selvitys esille nostettuihin asioihin mennessä. Keskustelun kuluessa jäsen Veikko Ekman teki esityksen, että erityistilintarkastus suoritetaan jos Pyhäjärven kaupunki sitoutuu
4 maksamaan kustannukset, varajäsen Jari Nahkanen kannatti Ekmannin esitystä. Liite. Varajäsen Seppo Pietikäinen teki esityksen, että kuntayhtymässä suoritetaan mukaisesti lisättynä lisäksi selvitettäväksi vuosi Pietikäisen tekemä esitys ei saanut kannatusta. Jäsen Jukka Tikanmäki teki esityksen, että kuntayhtymässä suoritetaan mukaisesti. Tikanmäen esitystä kannatti jäsen Paavo Leskinen. Ensin suoritettiin kädennostoäänestys Veikko Ekmannin ja Jukka Tikanmäen esitysten välillä. Veikko Ekmannin esitys sai viisi ääntä (Ekman, Ranua, Nevasaari, Nahkanen, Nyman) ja Jukka Tikanmäen esitys sai kolme ääntä (Tikanmäki, Leskinen, Pietikäinen) Veikko Ekmannin esitys tuli näin ollen pohjaesitystä vastaan. Suoritettiin kädenostoäänestys, jossa Veikko Ekmannin esitys sai viisi ääntä (Ekman, Ranua, Nevasaari, Nahkanen, Nyman), tyhjää äänestivät Tikanmäki, Leskinen ja Pietikäinen) Päätökseksi tuli Veikko Ekmannin esitys, äänin 5-0, kolme äänesti tyhjää. Asian käsittely keskeytettiin tauon ajaksi klo Mauno Ranto poistui kokouksesta tämän asian käsittelyn aikana klo Varajäsen Seppo Pietikäinen jätti päätökseen eriävän mielipiteen. Liite. KYHALL 160 Ehdotus: Päätöksessä havaittiin asiavirhe pöytäkirjan tarkastamisen jälkeen. Virhe tulee korjata hallintolain 50 :n mukaisesti eli kuntayhtymähallitus korjaa päätöksessä olleen asiavirheen. Kuntayhtymän johtaja: Kuntayhtymähallitus päättää korjata kuntayhtymähallituksen päätöksen asiavirheen. Korjattu päätös on seuraava: Keskustelun kuluessa jäsen Veikko Ekman teki esityksen, että erityistilintarkastus tehdään, jos Pyhäjärven kaupunki sitoutuu etukäteen maksamaan tarkastuksen kustannukset, jos tarkastuksessa havaitaan, että viranhaltijat tai kuntayhtymähallitus eivät ole tahallisesti tai tuottamuksellisesti syyllistyneet toimintaan, josta on ollut merkittävää taloudellista tai toiminnallista haittaa kuntayhtymälle tai sen jäsenkunnille. Erityistilintarkastuksen kustannuksiin huomioidaan ulkopuolisen asiantuntijan kustannusten lisäksi myös kuntayhtymän työntekijöiden tekemä selvitystyö. Varajäsen Jari Nahkanen kannatti Veikko Ekmanin
5 tekemää esitystä. Veikko Ekmanin tekemä esitys on pöytäkirjan liitteenä. Varajäsen Seppo Pietikäinen teki esityksen, että kuntayhtymässä suoritetaan mukaisesti lisättynä lisäksi selvitettäväksi vuosi Pietikäisen tekemä esitys on pöytäkirjan liitteenä. Pietikäisen tekemää esitystä ei kannatettu. Jäsen Jukka Tikanmäki teki esityksen, että kuntayhtymässä suoritetaan mukaisesti. Tikanmäen tekemää esitystä kannatti jäsen Paavo Leskinen. Ensin suoritettiin kädennostoäänestys Veikko Ekmanin ja Jukka Tikanmäen esitysten välillä. Veikko Ekmanin esitys sai viisi ääntä (Ekman, Ranua, Nevasaari, Nahkanen ja Nyman) ja Jukka Tikanmäen esitys sai kolme ääntä (Tikanmäki, Leskinen ja Pietikäinen). Veikko Ekmanin esitys tuli näin ollen pohjaesitystä vastaan. Suoritettiin kädennostoäänestys, jossa Veikko Ekmanin esitys sai viisi ääntä (Ekman, Ranua, Nevasaari, Nahkanen ja Nyman). Tyhjää äänestivät Tikanmäki, Leskinen ja Pietikäinen. Päätökseksi tuli Veikko Ekmanin tekemä esitys äänin 5-0. Kolme äänesti tyhjää. Asian käsittely keskeytettiin tauon ajaksi klo Mauno Ranto poistui kokouksesta klo Varajäsen Seppo Pietikäinen jätti päätökseen eriävän mielipiteen, joka on pöytäkirjan liitteenä. Päätös: Hyväksyttiin.
Otsikko Sivu 155 Kokouksen laillisuus ja päätösvaltaisuus Pöytäkirjantarkastajien valinta ja pöytäkirjan nähtävillä
PÖYTÄKIRJA 10/2016 265 Kuntayhtymähallitus 24.11.2016 AIKA 24.11.2016 klo 09:00-12:40 PAIKKA Pyhäjärvi, kaupungintalo, hallituksen huone KÄSITELLYT ASIAT Otsikko Sivu 155 Kokouksen laillisuus ja päätösvaltaisuus